nvidia/miracl-vision huggingface dataset:
మీనాకుమారి (నటి)

తెనాలిలో జన్మించిన మీనాకుమారి అన్నాచెల్లెలు సినిమాలో చలంతో హీరోయిన్ గా నటించింది. మీనాకుమారి తొలి చిత్రం ప్రముఖ నటి చంద్రకళ తండ్రి నిర్మించిన " శ్రీరామాంజనేయ యుద్ధం" (1958). ఈమెకు చిన్నతనములోనే పెళ్ళి అయిపోయింది. భర్త సినిమా పంపిణీదారుడైనందున భార్యను నటి చేయాలన్న ఉద్దేశములో నాట్యం, నటనలలో తర్ఫీదు ఇప్పించారు. ఈమె సుమారు 200 సినిమాలలో నటించారు. హీరోయిన్‌ గా నటించిన ఏకైక సినిమా "అన్నాచెల్లెలు " ఈమె నటించిన తెలుగు సినిమాల పాక్షిక జాబితా: ఇంకా చెల్లెలి కాపురం, వాల్మీకి, మర్మయోగి, ఉండమ్మా బొట్టుపెడతా, సి.ఐ.డి లాంటి చిత్రాలలో నటించారు.
కె.సి.శేఖర్‌బాబు

కె.సి.శేఖర్‌బాబు తెలుగు సినిమా నిర్మాత. ఆయన 1946 మే 1 న ఆయన జన్మించారు. మమత, సంసారబంధం, గోపాలరావుగారి అమ్మాయి, ముఠామేస్త్రీ, సర్ధార్,సాహస సామ్రాట్, భార్గవ రాముడు, ఎంత బావుందో! చిత్రాలను నిర్మించారు. ఫిలిం సెంట్ర‌ల్ బోర్డ్ చైర్మ‌న్ గా, ప్రొడ్యూస‌ర్ కౌన్సిల్ సెక్ర‌ట‌రీగాగా ఆయ‌న ప‌నిచేశారు. ద‌క్షిణాది ఫిలించాంబ‌ర్ క‌మిటీ మెంబ‌ర్ గా సేవ‌లందించారు. ఆయన జూబ్లీహిల్స్ ఫిలింనగర్‌లోని తన నివాసంలో గుండెపోటుతో ఫిబ్రవరి 24 2017 న మరణించారు. ఇంటర్నెట్ మూవీ డేటాబేసు లో కె.సి.శేఖర్‌బాబు పేజీ
కొల్లూరు సత్యనారాయణ శాస్త్రి

కొల్లూరు సత్యనారాయణ శాస్త్రి (కె.ఎస్.శాస్త్రి) భారత స్వాతంత్ర్యసమరయోధుడు, గాంధీ సెంటర్ వ్యవస్థాపకుడు. ఆయన "విశాఖ గాంధీ"గా సుపరిచితుడు. ఆయన తూర్పు గోదావరి జిల్లా లోని పెద్దాపురం లో 1922 నవంబరు న జన్మించాడు. పాఠశాల విద్యను రాజమండ్రిలోనూ, కళాశాల విద్యను విజయనగరం లోనూ పూర్తిచేసాడు. ఆయన తండ్రి బ్రహ్మాజీ రామశర్మ దేశభక్తుల కుటుంబానికి చెందినవాడు. బాల్యంలో శాస్త్రి ప్రముఖ స్వాతంత్ర్య సమరయోధులు, జాతీయ నాయకుల ప్రభావానికి లోనయ్యాడు. బాల్యం నుండే స్వాతంత్ర్యోద్యమాలలో పాల్గొన్నాడు. ఆయన పోరాటంలో తూర్పుగోదావరి జిల్లాకు సంబంధించిన ఉద్యమాలలో బులుసు సాంబమూర్తి, దుర్గాబాయి దేశ్‌ముఖ్, దువ్వూరి సుబ్బమ్మ వంటి వారితో కలసి పనిచేసాడు. ఆయన క్విట్ ఇండియా ఉద్యమంలో చేసిన పోరాటానికి గానూ ఆలీపూర్ కాంప్ వద్ద నాలుగు మాసాలు జైలు శిక్ష అనుభవించాడు. తరువాత జైలు నుండి విడుదలై 1944 జనవరిలో నేషనల్ స్టూడెంట్స్ యూనియన్ ను స్థాపించాడు
తవ్వా రుక్మిణి రాంరెడ్డి

తవ్వా రుక్మిణి రాంరెడ్డి ప్రముఖ కార్టూనిస్టు, నాటక కర్త, వ్యంగ్య రచయిత. ప్రజానాట్య మండలిలో పనిచేసిన రాంరెడ్డి పలు కార్యక్రమాల్లో చురుగ్గా పాల్గొన్నారు. గతంలో వరంగల్‌ జిల్లా డోర్నకల్‌ ఎఈవోగా పనిచేశారు. 1945 ఏప్రిల్ లో డోర్నకల్ లో జన్మించిన రాంరెడ్డి బిఎస్సీ వరకు చదివారు. వృత్తిరీత్యా టీచర్ అయినప్పటికీ అనేక కథలు రాసారు. ఇటు రచయితగా, కార్టూనిస్టుగా ఎంతో పేరు తెచ్చుకున్నారు. వివిధ వారపత్రికల్లో, మాస పత్రికల్లో 15వందలకు పైగా కార్టూన్లు వేసారు. గులాబి, కోతులు, నీడ అనే నవలల్ని కూడా రచించారు. మూడుసార్లు జాతీయ స్థాయిలో పురస్కారాలను పొందారు. 10టీవిలో ప్రసారమైన మాయా మశ్చింద్రా అనే కార్యక్రమానికి చాలాకాలం పాటు సేవలందించారు. 2013 లో తెలుగు యూనివర్శిటీ రాంరెడ్డికి కీర్తి ప్రతిష్ఠాపురస్కారం అందజేసి సత్కరించింది. రుక్మిణి అనేక పలు కథల్ని తెలుగులోకి అనువదించారు
జయభారతి(నటి)

జయభారతి (జననం 1954) దక్షిణ భారత సినిమా నటి. ఈమె ప్రధానంగా మలయాళ సినిమాలలో నటించింది. 1966లో ఈమె తన 13వ యేట సినిమా కెరీర్‌ను ప్రారంభించింది. ఈమె రెండు కేరళ రాష్ట్ర ఉత్తమ నటి పురస్కారాలు అందుకొంది. 1971లో ప్రేమ్‌ నజీర్ సరసన పి.వేణు దర్శకత్వాన సి.ఐ.డి.నజీర్ సినిమాతో హీరోయిన్‌గా మారింది జయభారతి. ఆ తరువాత మలయాళంలో ఈమె అత్యంత విజయవంతమైన నటిగా ఎదిగింది. అప్పటి పెద్ద హీరోలైన మధు, విన్సెంట్, జయన్, ఎం.జి
పార్వతి జయరామ్

పార్వతి, ప్రముఖ దక్షిణ భారత నటి. ఆమె అసలు పేరు అశ్వతి కురుప్. పార్వతి ప్రఖ్యాత శాస్త్రీయ నాట్య కళాకారిణి కూడా. ఆమె ఎక్కువగా మలయాళ సినిమాల్లో నటించింది. 1986 నుండి 1993 వరకు పార్వతి మలయాళ సినీ పరిశ్రమలో నటిగా పనిచేసింది. ఆమె నటించిన మొదటి సినిమాకు లెనిన్ రాజేంద్రన్ దర్శకత్వం వహించాడు. కానీ ఆ సినిమా మధ్యలోనే ఆగిపోయింది. 1986లో నటుడు, దర్శకుడు బాలచంద్ర మేనన్ దర్శకత్వంలో వివహితరే ఇతిలే సినిమాతో మలయాళ సినీ రంగానికి పరిచయం అయ్యింది ఆమె. ఆమె నటించిన చిత్రాల్లో అమృతం గామయే, ఒరు మిన్నమినుంగింటే నురుంగువెట్టం, తూవనతూంబికల్ (1987), పొనముట్టయిదున్న తరవు (1989), వడక్కునొక్కియంత్రం, పెరువన్నపురతే విశేషంగళ్, కిరేదం (1989) వంటివి విజయవంతమైన చిత్రాలుగా నిలిచాయి. 1992లో మలయళ నటుడు జయరాంను వివాహం చేసుకుంది పార్వతి. జయరాంతో కలసి ఆమె ఎన్నో చిత్రాల్లో నటించింది. పెళ్ళైన తరువాత ఆమె సినిమాల్లో నటించడం క్రమంగా మానేసింది
బాహుబలి 2: ది కన్ క్లూజన్

బాహుబలి 2: ది కన్ క్లూజన్ అనే చారిత్రక కల్పిత చిత్రాన్ని తెలుగు దర్శకుడు ఎస్.ఎస్. రాజమౌళి దర్శకత్వం వహించారు. ఈ చిత్రం 2015 లో వచ్చిన మొదటి భాగము బాహుబలి "ది బిగినింగ్"కి కొనసాగింపు. ఈ చిత్రం రెండు భాగాలకు గానూ ₹250 కోట్లు (US$37 million) ఖర్చు చేసారు. రాబడి 1607కోట్లు. కాని రెండవ చిత్ర నిర్మాణానికి మరింత ఖర్చు పెరిగింది. ఈ చిత్రం విడుదలకు ముందే ₹500 కోట్లు (US$74 million) మార్కెట్ చేసింది. ఈ చిత్రాన్ని ప్రపంచ వ్యాప్తంగా ఏప్రిల్ 28వ తేదీన విడుదల చేసారు. ఈ చిత్రం విడుదలై తొలిరోజే ప్రపంచ వ్యాప్తంగా 200 కోట్లు వసూలు చేసి చరిత్ర సృష్టించింది. మొదటి వారాంతానికి 500 కోట్లకు పైగా వసూలు చేసినట్లు సమాచారం. బాహుబలి:ద కన్‌క్లూజన్ లేదా బాహుబలి 2 2017 ఏప్రిల్ 28న విడుదలైన తెలుగు సినిమా
వారణాసి నాగలక్ష్మి

వారణాసి నాగలక్ష్మి రచయిత్రి, చిత్రకారిణి. ఈమె కృష్ణా జిల్లా, నూజివీడు సమీపంలోని ప్లీడరు గారి తోటలో ముష్ఠి రామకృష్ణశాస్త్రి, పార్వతి దంపతులకు దంపతులకు జన్మించింది. ఈమె నూజివీడులోని ధర్మ అప్పారావు కళాశాలలో బి.ఎస్.సి వరకు చదివి, హైదరాబాదు కేంద్రీయ విశ్వవిద్యాలయంలో ఎం.ఎస్సీ, ఎం.ఫిల్ పట్టాలను పొందింది. హైస్కూలు చదువు నుండి చదువు పూర్తి అయ్యే వరకు జాతీయ స్కాలర్‌షిప్‌ను పొందిన ప్రతిభావంతురాలు ఈమె. మూడు పర్యాయాలు విశ్వవిద్యాలయస్థాయి పరీక్షలలో ఈమె మొదటి స్థానాన్ని సంపాదించింది. ఈమె భర్త వి.ఎస్.శర్మ ఇ
సంజీవయ్య ఉద్యానవనము

సంజీవయ్య ఉద్యానవనం, తెలంగాణ రాష్ట్ర రాజధాని హైదరాబాదులో ఉంది. ఇది హుస్సేన్ సాగర్ ఒడ్డున 92 ఎకరాల (37 హెక్టార్లు) విస్తీర్ణంలో నిర్మించబడింది. ఆంధ్రప్రదేశ్ మాజీ ముఖ్యమంత్రి దామోదరం సంజీవయ్య పేరును ఈ ఉద్యానవనానికి పెట్టారు. ఈ సంజీవయ్య ఉద్యానవనం హైదరాబాద్ మహానగర పాలక సంస్థ ద్వారా నిర్వహించబడుతుంది. సంజీవయ్య ఉద్యానవనం ప్రక్కనే ఉన్న రైల్వే స్టేషను సంజీవయ్య పార్క్ రైల్వే స్టేషను అంటారు. 2010 ఇండియన్ నేషనల్ ట్రస్ట్ ఫర్ ఆర్ట్ అండ్ కల్చరల్ హెరిటేజ్ అవార్డులు బహుకరణ సందర్భంగా ఈ ఉద్యావవనం ఉత్తమ ఓపెన్ ల్యాండ్‌స్కేప్ అవార్డును గెలుచుకుంది. ఈ ఉద్యానవనంలో రెండవ ఎత్తైన భారతీయ జెండాలు కూడా ఉన్నాయి. 2004లో హైదరాబాదులోని ప్రజలుకోసం, ఇతర ప్రాంతాల నుండి వచ్చే పర్యాటకుల సందర్శానార్థం బుద్ధ పూర్ణిమా ప్రాజెక్ట్ అథారిటీ (బిపిపిఎ) ఆధ్వర్యంలో హైదరాబాద్ అర్బన్ డెవలప్‌మెంట్ అథారిటీ పరిధిలోని హుస్సేన్ సాగర్ సరస్సు చుట్టుపక్కల ప్రాంతాల సుందరీకరణ చేపట్టింది. కొత్త వినోద సౌకర్యాల కోసం ప్రణాళిక తయారుచేసి అభివృద్ధి చేసింది. ఈ ఉద్యానవనాన్ని హుస్సేన్ సాగర్ సరస్సు అవతలి వైపు 2.4 కి.మీ
ఐశ్వర్య ధనుష్

ఐశ్వర్య రజినీకాంత్ ధనుష్ (జననం: 1982 జనవరి 1) భారతీయ సినీ దర్శకురాలు. ఆమె భారతీయ నటుడు రజినీకాంత్ పెద్ద కుమార్తె. ఆమె తన భర్త ధనుష్ కథానాయకుడిగా తన మొదటి సినిమా 3 (2012) కు దర్శకత్వం వహించింది. అప్పుడప్పుడూ నేపథ్య గాయనిగా కూడా మారింది ఐశ్వర్య. ఆగస్టు 2016లో ఐశ్వర్యను యు.ఎన్ విమెన్ సంస్థ భారతదేశ గుడ్ విల్ అంబాసిడర్ గా ఎంచుకొంది. కానీ కొన్నాళ్ళకే ఆమె ఆ పదవిని నిర్వహించిన తీరును భారతీయ మీడియా తప్పుపట్టింది. ఐశ్వర్య నటుడు రజనీకాంత్, లతా రంగాచారి దంపతులకు 1982 జనవరి 1న జన్మించింది.  ఆమెకు చిత్ర పరిశ్రమలో కూడా పనిచేసే సౌందర్య అనే చెల్లెలు ఉంది. ఐశ్వర్య భారతీయ సినీ నటుడు ధనుష్ ను వివాహం చేసుకుంది. ఆమెకు ఇద్దరు కుమారులు యాత్ర (జననం 2006), లింగా (జననం 2010). డిసెంబర్ 2016 లో, ఐశ్వర్య
దివ్య దర్శిని(నటి)

దివ్యదర్శిని తమిళనాడులోని చెన్నైకు చెందిన ప్రముఖ భారతీయ టీవీ వ్యాఖ్యాత, నటి. మొట్టమొదట ఆమె నటిగా తెరంగేట్రం చేసింది. టివిల్లో నటించే ముందు కమల్ హాసన్ నిర్మించిన దమయంతి(2003) సినిమాలో మొదటి సారి సహాయ నటిగా నటించింది దివ్యదర్శిని. రాడాన్ నిర్మాణ సంస్థ నిర్మించిన సెల్వి, అరసి సీరియళ్ళలో ఆమె నటన ప్రేక్షకుల ప్రశంసలు పొందింది. 2007 నుంచి విజయ్ టివిలో చాలా షోలకు ఆమె వ్యాఖ్యాతగా వ్యవహరించింది. 2014నుంచి ఆమె స్వంత షో కాఫీ విత్ డిడి ప్రారంభించి, విజయవంతంగా నిర్వహిస్తోంది. దివ్యదర్శిని 17 ఫిబ్రవరి 1985న జన్మించింది. ఆమె 18వ ఏట 1995లో టివి వ్యాఖ్యాతగా కెరీర్ ప్రారంభించింది. విజయ్ టివి నిర్వహించిన ఉంగల్ తీర్పు షోలో చైల్డ్ యాంకర్ గా ఎంపికైంది. కె.బాలచందర్ దర్శకత్వం వహించిన, రాజ్ టివిలో ప్రసారమైన రెక్కై కట్టియ మనసు సీరియల్ లో ఆమె నటించిన పాత్రకు ప్రశంసలు అందుకొంది. ఈ పాత్రతో ఆమెకు వరసుగా అవకాశాలు వచ్చాయి
వెంకీ

వెంకీ 2004లో శ్రీను వైట్ల దర్శకత్వంలో విడుదలైన సినిమా. ఇందులో రవితేజ, స్నేహ ప్రధాన పాత్రధారులు. దేవి శ్రీ ప్రసాద్ సంగీతాన్నందించాడు. వైజాగ్, సీతంపేట కు చెందిన వెంకటేశ్వరరావు అలియాస్ వెంకీ కి జాతకాలంటే పిచ్చి. జగదాంబ చౌదరి అనే జ్యోతిష్కుడికి దగ్గరకు తరచు వెళ్ళి వస్తుంటాడు. అది అతని నాన్నగారికి ఏ మాత్రం నచ్చదు. ఏదో ఒక ఉద్యోగం చూసుకోమని పోరుపెడుతుంటాడు. ఉద్యోగ ప్రయత్నాల్లో ఉండగా వెంకీ, అతని మిత్రబృందం ఉద్యోగాలిప్పిస్తామని చెప్పి ఒకరి చేతిలో మోసపోతారు. అతన్ని వెంబడిస్తూ అదృష్టవశాత్తూ పోలీసు ప్రవేశ పరీక్షలో నెగ్గుతారు. పోలీసు శిక్షణ కోసం అందరూ హైదరాబాదుకు బయలుదేరుతారు. రైల్లో వెంకీకి శ్రావణి అనే అమ్మాయి పరిచయం అవుతుంది. మార్ మార్ , గానం
సాఫ్ట్‌నెట్ (మనటీవీ)

టి సాట్ (సొసైటీ ఫర్ తెలంగాణ స్టేట్ నెట్‌వర్క్) అనేది తెలంగాణ రాష్ట్రం ప్రభుత్వ సమాచార శాఖ ద్వారా నడుపబడుతున్న టీవీ ఛానల్. గ్రామీణ ప్రాంతాల్లోని వారికి సాంకేతికత పరిజ్ఞానంతో, నాణ్యమైన ప్రమాణాలతో వారికవసరమైన సమాచారాన్ని లక్ష్యంతో ఈ టి సాట్ ను ప్రారంభించడం జరిగింది. మన టీవీ స్థానంలో టీ శాట్‌ పేరుతో కొత్త నెట్‌వర్క్‌ను హైదరాబాద్‌లో ఐటీ శాఖ ఆధ్వర్యంలో జరిగిన కార్యక్రమంలో 2017 జూలై 26న తెలంగాణ రాష్ట్ర ఐటీ, పరిశ్రమల శాఖమంత్రి కల్వకుంట్ల తారక రామారావు ప్రారంభించారు. విద్య, నిపుణ పేరుతో రెండు ఛానళ్ళను, టీ-శాట్‌ లోగోను, యాప్‌ను ఆవిష్కరించాడు.
కన్నెగంటి సూర్యనారాయణమూర్తి

కన్నెగంటి సూర్యనారాయణమూర్తి తొలి తరం భారత స్వాతంత్ర్య సమర యోధుడు. తామ్రపత్ర గ్రహీత. అతను గుంటూరు జిల్లా తెనాలి తాలూకా నందివెలుగు గ్రామంలో 1896 డిసెంబరు 7న జన్మించాడు. సాదారణ వ్యవసాయ కుటుంబ నేపథ్యంలో వ్యవసాయంపట్ల మక్కువ ఉన్నప్పటికీ నాటి రాజకీయ పరిస్థితుల దృష్ట్యా స్వాతంత్ర్యోద్యమంలో ముఖ్యమైన పాత్ర వహించాడు. 1921లో విజయవాడలో జరిగిన అఖిల భారత కాంగ్రెస్ కమిటీ సమావేశానికి హాజరవడంతో మొదలైన అతని రాజకీయ ప్రస్థానం చివరి దశలో గుంటూరు జిల్లా స్వాతంత్ర్య సమరయోధుల సంఘానికి అధ్యత వహించి, వారి సమస్యల పరిష్కారంలో ప్రధాన పాత్ర వహించే వరకు నిరాటంకంగా కొనసాగింది. భారత స్వాతంత్ర్యోద్యమ చరిత్రలో తెనాలి పట్టణానికి ఎంతో ప్రాముఖ్యం ఉంది. కాంగ్రెస్ లోని యువకులతో ముఠా కట్టి తెనాలి ప్రాంతంలో స్వాతంత్ర్యోద్యమాన్ని బాగా ప్రచారం చేసాడు. 1921 సహాయ నిరాకరణోద్యమంలో పాల్గొని తెనాలి పరిసర ప్రాంతాలలో పికిటింగులు, ధర్నాలు, ఖాదీ వస్త్రధారణ, విదేశీ వస్త్ర దహన కార్యక్రమాలలో ముఖ్య పాత్ర వహించి బ్రిటీషు అధికారులను ముప్పతిప్పలు పెట్టాడు. ఫలితంగా ఆరు నెలల కఠిన కారాగార శిక్ష, రూ.500 జరిమానా విధించి రాయవెల్లూరు జైలులో ఉంచారు. 1930 ఉప్పు సత్యాగ్రహంలోపాల్గొని లాఠీ ఛార్జి అనుభవించాడు. 1940 వ్యక్తి సత్యాగ్రహంలో ఆరునెలలు, 1942 క్విట్ ఇండియా ఉద్యమంలో 9 నెలల జైలు శిక్షలు అనుభవించాడు
శరత్ జ్యోత్స్నారాణి

శరత్ జ్యోత్స్నారాణి ప్రఖ్యాత తెలుగు రచయిత్రి, పరిశోధకురాలు. ఈమె ప్రఖ్యాత కవి ఎస్. టి. జ్ఞానానంద కవి, సుగుణమణి దంపతులకు కాకినాడలో జన్మించింది. ఈమె బి.ఎ. అన్నవరం సత్యాదేవి కళాశాలలో తెలుగు ప్రత్యేక అంశంగా చదివింది. ఈమె తెలుగు సాహిత్యంలో నాగార్జున విశ్వవిద్యాలయం నుండి ఎం.ఎ, హైదరాబాదు కేంద్రీయ విశ్వవిద్యాలయం నుండి ఎం.ఫిల్, ఉస్మానియా విశ్వవిద్యాలయం నుండి ‘ఎల్లోరా రచనలు సమగ్ర పరిశీలన’ అనే అంశంపై పరిశోధించి పి.హెచ్.డి చేసింది
సౌందర్య రజినీకాంత్

సౌందర్య రజినీకాంత్ (జననం 1984 సెప్టెంబరు 20)  భారతీయ గ్రాఫిక్ డిజైనర్, నిర్మాత, దర్శకురాలు. ఎక్కువగా తమిళ సినీ రంగంలో పనిచేసింది సౌందర్య. ప్రముఖ భారతీయ నటుడు రజినీకాంత్ రెండో కూతురు సౌందర్య. ఆమె అసలు పేరు షకు బాయ్ రావ్ గైక్వాడ్. ఓచెర్ పిక్చర్ ప్రొడక్షన్స్ అనే సంస్థకు ఆమె వ్యవస్థాపకురాలు, యజమాని. సినిమాల్లో గ్రాఫిక్ డిజైనర్ గా కెరీర్ ప్రారంభించింది సౌందర్య. ఆమె మొదట్లో తన తండ్రి రజనీకాంత్ నటించిన సినిమాలకు టైటిల్ గ్రాఫిక్స్ చేసేది. 2010లో గోవా సినిమాతో ఆమె ప్రముఖ నిర్మాతగా ప్రసిద్ధి చెందింది. విక్రమసింహ సినిమాతో ఆమె దర్శకురాలిగా కూడా మారింది.
గౌతమాలా

గ్వాటెమాలా, అధికారనామం రిపబ్లిక్ ఆఫ్ గ్వాటెమాలా, మద్య అమెరికా దేశాలలో ఒకటి. దేశానికి ఉత్తర, పశ్చిమ సరిహద్దులో మెక్సికో దేశం, నైరుతీ సరిహద్దులో పసిఫిక్ మహాసముద్రం. గ్వాటెమాలా జనసంఖ్య 15.8 మిలియన్లు. మద్యఅమెరికా దేశాలలో అధికజంసంఖ్య కలిగిన దేశంగా ఇది గుర్తించబడుతుంది. గ్వాటెమాలా " రిప్రెజెంటేటివ్ డెమాక్రసీ " కలిగిన దేశంగా గుర్తించబడుతుంది. గ్వాటెమాలా నగరం దేశానికి రాజధాని నగరంగానే కాక అతిపెద్ద నగరంగా కూడా గుర్తించబడుతుంది. ఆధునిక గ్వాటెమాలా భూభాగం ఒకప్పుడు మాయా నాగరికత విలసిల్లిన ప్రాంతం. మాయా నాగరికత మెసోమెరికా వరకు విస్తరించబడి ఉంది. దేశంలోని అత్యధిక భూభాగం 16 వ శతాబ్దంలో స్పానిష్ ఆక్రమితప్రాంతంగా ఉండేది. ఇది న్యూ స్పెయిన్ వైశ్రాయి పాలనలో ఉండేది. గ్వాటెమాలా 1821లో స్వతంత్రదేశం అయింది
మర్రి కృష్ణా రెడ్డి

వేద సాహిత్యాన్ని వెలికి తీసి తెలుగు వారికి తేటతెలుగులో నాలుగు వేదాలకు భాష్యాలను అందించిన వారు డా.మర్రి కృష్ణా రెడ్డి.ఈయన వేదగిరి పీఠ సంస్థాపకుడిగా,చతుర్వేద భాష్యముల పరిష్కర్తగా,సిద్ధాంతాలంకారునిగా,వేద సంపాదకుడిగా బహుముఖ ప్రజ్ఞాశాలి . బాల్యం, విద్యాబ్యాసం శివానీలమ్మ, బుగ్గారెడ్డి దంపతులకు ఐదవ సంతానంగా మార్గ శిర పౌర్ణమి 16 - 12 - 1967 వ సంవత్సరంలో నర్సయ్యగూడెం,పరిగి మండలం,రంగారెడ్డి జిల్లాలో జన్మించారు.తన పదకొండవ సంవత్సరానికే తండ్రి చనిపోగా,తల్లి ప్రోద్భలంతో ప్రాథమిక విద్యను అభ్యసించారు.తొమ్మిదవ తరగతిలోనే ప్రబోధ గీతంను,పదవ తరగతిలోనే సోమేశ్వర శతకాన్ని రచించారు.పండిత గోపదేవ శాస్త్రి వద్ద నాలుగు సంవత్సరాల పాటు న్యాయ,వైశేషిక,సాంఖ్య,యోగ,వేదాంత శాస్త్రములను,ఈశా,కేన,కఠోప,ముండక,మాండూక్య,ఐతరేయ,శ్వేతాశ్వతర,బృహదారణ్యకాది దశోపనిషత్తులను,మహర్షి దయానంద సరస్వతీకృత సమస్త వైదిక సాహిత్యాన్ని,బాగా అధ్యయనం చేసారు.పండిత గంగారాం వానప్రస్థి గారి వద్ద హిందీ భాషను,వేద సిద్ధతాలను అభ్యసించి,సంస్కృతంలో బి.ఏ విద్యను పూర్తి చేసారు.మనుధర్మ శాస్త్రమును తెనుగించి,పరిశోధించి ఎం.ఏ.ను పూర్తి చేసారు
బల్ల (రామకుప్పం)

బల్ల, ఆంధ్ర ప్రదేశ్ రాష్ట్రం, చిత్తూరు జిల్లా, రామకుప్పం మండలంలోని గ్రామం. ఇది మండల కేంద్రమైన రామకుప్పం నుండి 18 కి.మీ. దూరం లోను, సమీప పట్టణమైన పలమనేరు నుండి 45 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 515 ఇళ్లతో, 2608 జనాభాతో 1212 హెక్టార్లలో విస్తరించి ఉంది. గ్రామంలో మగవారి సంఖ్య 1319, ఆడవారి సంఖ్య 1289. షెడ్యూల్డ్ కులాల జనాభా 1326 కాగా షెడ్యూల్డ్ తెగల జనాభా 0. గ్రామ జనగణన లొకేషన్ కోడ్ 597010.. ఈ గ్రామంలో 3 ప్రభుత్వ ప్రాథమిక పాఠశాలలు, 1 ప్రభుత్వ మాధ్యమిక పాఠశాల, 1 ప్రభుత్వ మాధ్యమిక పాఠశాల, ఉన్నాయి
రామాయణంలో స్త్రీ పాత్రలు

భారతీయ సంస్కృతికి ఆకరములు అనదగిన మహాభారత, రామాయణాది కావ్యాలలో రామాయణం ఒక విశిష్ట గ్రంథం. హిందువులకు భగవద్గీత మాదిరి ఇది కూడా ఒక ప్రమాణ గ్రంథం. చతుర్విధ పురుషార్థాలను బోధిస్తుంది కనుక దీనిని ఇతిహాసం అనీ, వాల్మీకి చేత వ్రాయబడింది కనుక ఆదికావ్యమనీ అంటారు. ఈ గ్రంథం శ్రీరాముని చరిత్రను చెబుతున్నది కనుక రామాయణం అనీ, సీత చరిత్రను వర్ణిస్తుంది కనుక సీతాయాశ్చరితమని, రావణుని వధ గురించి చెబుతున్నది కనుక పౌలస్త్యవధ అనీ పిలువబడుతున్నది. ఈ కావ్యంలో అనేక దేవ, మానవ, వానర, రాక్షస పాత్రలు ఉన్నాయి. వాటిలోని స్త్రీ పాత్రలకు సంబంధించిన వివరాలు: రామాయణంలో స్త్రీ పాత్రల స్వరూప స్వభావ చిత్రణలను ఇలపావులూరి పాండురంగారావు పరిశోధించి ఆంగ్లంలో Women in Valmiki అనే గ్రంథాన్ని రచించాడు. ఈ గ్రంథాన్ని రేవూరి అనంత పద్మనాభరావు తెలుగులో రామాయణంలో స్త్రీ పాత్రలు పేరుతో అనువాదం చేశాడు. [[వర్గం:పురాణ పాత్రలు]]
శరణ్య (నటి)

శరణ్య (ఆంగ్లం: Saranya Ponvannan; జననం 1970 ఏప్రిల్ 26) ఒక భారతీయ భాషా చలనచిత్ర నటి. ఈమె తమిళ, తెలుగు, మలయాళ, కన్నడ చలనచిత్రాలలో నటించింది. ఈమె ప్రముఖ మలయాళ దర్శకుడు కె.బి.రాజ్ కుమార్తె. ఈమె 1970, ఏప్రిల్ 26న కేరళ రాష్ట్రంలోని అలప్పుళాలో జన్మించింది. ఈమె అసలు పేరు షీలా. ఈమె చెన్నైలోని మహిళా క్రిస్టియన్ కళాశాలలో డైటీషియన్ డిగ్రీ చేసింది. ఈమె నటిగానే కాకుండా మోడల్‌గా, ఫ్యాషన్ డిజైనర్‌గా, నేపథ్య గాయనిగా కూడా పేరు సంపాదించింది. ఈమె 1995లో రచయిత, నటుడు, దర్శకుడు అయిన పొన్‌వన్నన్‌ను వివాహం చేసుకుంది. వీరికి ఇద్దరు కూతుళ్లు ఉన్నారు. శరణ్య మణిరత్నం సినిమా నాయకుడు (తమిళంలో నాయగన్)తో సినిమా రంగంలోనికి అడుగు పెట్టింది
ద్రష్టి దామీ

ద్రష్టి దామి (జననం 10 జనవరి 1985), భారతీయ టీవీ నటి, మోడల్, నృత్యకళాకారిణి. ఆమె నటించిన దిల్ మిల్ గయే, గీత్-హుయీ సబ్సే పరాయీ, మధుబాలా-ఏక్ ఇష్క్ ఏక్ జనూన్, ఏక్ థా రాజా ఏక్ థా రాణీ వంటి ధారావాహికల్లో ఆమె చేసిన పాత్రలు ప్రేక్షకులకు గుర్తుండిపోయాయి. ప్రస్తుతం ఆమె స్టార్ ప్లస్ లో ప్రసారమవుతున్న పరదేశ్ మై హై మేరా దిల్ అనే ధారావాహికలో అర్జున్ బిజ్లానీ సరసన నైనా పాత్రలోనూ, జీ టీవీలో ప్రసారమవుతున్న ఏక్ థా రాజా ఏక్ థా రాణీ ధారావాహికలో సిద్ధార్ధ్ కర్నిక్ సరసన గాయత్రి పాత్రలోనూ నటిస్తోంది. జనవరి 10, 1985న ముంబైలోని గుజరాతీ కుటుంబంలో జన్మించింది దామీ. ముంబైలోని మేరీ ఇమ్మెక్యులేట్ గర్ల్స్ హైస్కూల్ లో ప్రాథమిక విద్య పూర్తి చేసింది ఆమె. ఆ తరువాత ముంబై మితిబాయ్ కళాశాలలో సోషియాలజీలో డిగ్రీ చదివింది. ఆమె తోటికోడలు సుహసీ ధామి కూడా టెలివిజన్ నటి.
సుభాషిణి (నటి)

సుభాషిణి ఒక దక్షిణ భారత చలనచిత్ర నటి. ఈమె తెలుగు, కన్నడ, తమిళ, మలయాళ సినిమాలలో నటించింది. ఈమె ప్రముఖ నటి జయసుధ చెల్లెలు, ప్రముఖ నటి, దర్శకురాలు విజయనిర్మల ఈవిడకు మేనత్త. ఈమె అరుంధతి సినిమాలో విలన్ తల్లిగా నటించింది. ఇంకా నాగాస్త్రం, సుందరాకాండ మొదలైన టి.వి.సీరియళ్లలో కూడా నటించింది. ఈమె కూతురు పూజ పూరి జగన్నాథ్ సినిమా 143 లో ఒక చిన్న పాత్రను పోషించింది. సుభాషిణి నటించిన తెలుగు సినిమాల పాక్షిక జాబితా:
స్వర్ణమాల్య

స్వర్ణమాల్య, భారతీయ నటి, టీవీ వ్యాఖ్యాత. ఆమె భరతనాట్య నృత్య కళాకారిణి. ఎన్నో సంవత్సరాల నుంచీ ఎన్నో షోలకు వ్యాఖ్యాతగా వ్యవహరించింది ఆమె ఎన్నో భాషల చిత్రాల్లో నటించడమే కాక, ప్రపంచం మొత్తం మీద ఎన్నో స్టేజిలపై నృత్య ప్రదర్శనలు కూడా ఇచ్చింది. ఆమె ప్రముఖ సంప్రదాయ నృత్య కళాకారిణి. ఆమె తన 17వ ఏట యువకళా భారత్ అనే పురస్కారాన్ని కూడా అందుకుంది. సన్ టీవీలో ప్రసారమైన ఇలమై పుదుమై అనే షో ద్వారా ప్రసిద్ధి చెందింది స్వర్ణ. ఆమె తమిళ కుటుంబంలో జన్మించింది. ఎం.ఒ.పి వైష్ణవ్ కళాశాలలో సోషియాలజీలో డిగ్రీ చేసింది ఆమె. ఆ కళాశాలలో విద్యార్థి సంఘానికి అధ్యక్షురాలిగా పనిచేసింది స్వర్ణ. అమెరికా, కాలిఫోర్నియాలోని సేన్ జోస్ స్టేట్ విశ్వవిద్యాలయంలో నటనలో డిప్లమో కోర్సు పూర్తిచేసింది ఆమె
సుచిత్ర (గాయని)

సుచిత్ర వర్ధమాన చలనచిత్ర నేపథ్యగాయని. ఈమె హైదరాబాదులో జన్మించింది. సెయింట్ ఆన్స్ స్కూలులో చదివింది. తరువాత ఈమె కేరళలో విభిన్న ప్రదేశాలలో పెరిగింది. ఈమె పాఠశాల, కళాశాల చదువు కేరళలోనే సాగింది. తమిళనాడులోని కోయంబత్తూరులో ఎం.బి.ఎ.పూర్తి చేసింది. వివాహం తరువాత చెన్నైలో స్థిరపడింది. ఈమె భర్త కార్తీక్ కుమార్ తమిళ సినిమా నటుడు, కమెడియన్. ఈమె మొదట ప్రకటనల రంగంలో ప్రవేశించింది
నిత్య సంతోషిణి

నిత్య సంతోషిణి పేరు పొందిన తెలుగు గాయని. ఈమె మొదట శాస్త్రీయ సంగీతాన్ని, భక్తి సంగీతాన్ని ఆలపించి ప్రజల అభిమానాన్ని చూరగొంది. ఆ తరువాత లలిత సంగీతం, సినిమా సంగీతం పాడటం మొదలు పెట్టింది. ఈమె తల్లి రామలక్ష్మి పద్మాచారి సంగీత ప్రియురాలు. ఆమెనే నిత్య సంతోషిణి ప్రథమ గురువు. ఈమె సంగీతపాఠాలను చిన్నతనం నుండే వినడం వల్ల సంగీతం పట్ల అభిరుచి ఏర్పడింది. తరువాత ఈమె తంపెల్ల సూర్యనారాయణ, ఆకెళ్ల మల్లికార్జునశర్మల వద్ద సంగీతం అభ్యసించింది. ఈమె తన అక్కతో కలిసి అనేక శాస్త్రీయ సంగీత, భక్తి సంగీత కచ్చేరీలను ఇచ్చింది. ఎన్నో భక్తి పాటల ఆల్బమ్‌లను విడుదల చేసింది. ఈమెకు 1998లో నిర్మించిన నీలి మేఘాలు సినిమాలో పాట పాడటానికి తొలి అవకాశం లభించింది. ఆ సినిమా సంగీత దర్శకుడు దుగ్గిరాల. అది మొదలు ఈమె ఎన్నో తెలుగు, కన్నడ చిత్రాలలో నేపథ్య గానాన్ని పాడింది
బైబిల్‌లో స్త్రీ పాత్రలు

బైబిలు క్రైస్తవులు, యూదుల పవిత్ర గ్రంథం. ఇది పాత నిబంధన గ్రంథం, కొత్త నిబంధన గ్రంథం అని రెండు భాగాలుగా ఉన్నాయి. పాత నిబంధన గ్రంథము 39 పుస్తకాల, కొత్త నిబంధన 27 పుస్తకాల సమాహారము. ఈ బైబిలు గ్రంథములో 111 నుండి 137 వరకు పేర్లు ఉన్న స్త్రీలు, మరో 600 వరకు పేర్లు లేని స్త్రీల ప్రస్తావన ఉన్నట్లు పరిశోధనలు తెలుపుతున్నాయి. బైబిలు గ్రంథములో ప్రస్తావించబడిన కొందరు స్త్రీల వివరాలు:
పార్వతీ నాయర్

పార్వతీ నాయర్, భారతీయ విజువల్ కళాకారిణి, సృజనాత్మక రచయిత. ఢిల్లీలో జన్మించిన ఆమె సృజనాత్మక వీడియోలు, శిల్పాలు, చిత్రలేఖనాలు, పుస్తకాలు, ఫోటోగ్రఫీ వంటి ప్రక్రియల్లో ఆమె చేసిన కృషి ద్వారా ప్రసిద్ధి చెందింది. అమితాబ్ బచ్చన్ 70వ జన్మదినోత్సవ వేడుకల్లో బి70 పేరిట ప్రచురించిన 70 మంది కళాకారుల్లో ఒకరు కావడం విశేషం. 2014లో కొత్త ముంబై ఎయిర్ పోర్ట్ ప్రారంభోత్సవ కార్యక్రమంలో ఎయిర్ పోర్ట్ లో ఆమె తయారు చేసిన 20 అడుగుల శిల్పాన్ని స్థాపించబడటం ఆమె కెరీర్ లోనే మైలురాయిగా నిలిచింది. సింగపూర్ ఆర్ట్ మ్యూజియం, సొతెబీస్ ఇన్స్టిట్యూట్ ఆఫ్ ఆర్ట్. ది ఆస్ట్రేలియా ఇండియా ఇన్స్టిట్యూట్, డ్యెట్స్కే బ్యాంక్ వంటి ప్రతిష్ఠాత్మక ప్రదర్శనశాలల్లో ఆమె శిల్పాలు ఉన్నాయి. ఎబిఎన్ ఎమ్రోస్ దిల్ సే ప్లాటినం కార్డ్ లో ఆమె చిత్రాలు ప్రచురించబడ్డాయి. చెన్నైలోని గుడ్ షెపర్డ్ కాన్వెంట్ లో మెట్రిక్యులేషన్, ఇంటర్ పూర్తి చేసింది పార్వతీ. మద్రాసు విశ్వవిద్యాలయానికి చెందిన స్టెల్లా మేరిస్ కళాశాలలో బిఏ చదువుకుంది పార్వతీ. ఆ తరువాత 1985లో బ్రిటీష్ ప్రభుత్వ స్కాలర్ షిప్ పై లండన్లో సెంట్రల్ సెయింట్ మార్టిన్స్ కళాశాలలో ఎం.ఎ ఫైన్ ఆర్ట్స్ చదువుకుంది ఆమె. చదువుకునే సమయంలో విశ్వవిద్యాలయంలో ప్రథమురాలిగా నిలిచింది
తరుణ్ భాస్కర్ దాస్యం

తరుణ్ భాస్కర్ దాస్యం తెలుగు సినిమా దర్శకుడు. 2016 లో విడుదలైన పెళ్ళి చూపులు అతని మొదటి సినిమా. ఈ సినిమాకు ఉత్తమ ప్రాంతీయ చిత్రంగానే కాక ఉత్తమ మాటల రచయితగా కూడా అతనికి జాతీయ పురస్కారం దక్కింది. 2019 లో తరుణ్ భాస్కర్ మీకు మాత్రమే చెప్తా అనే చిత్రంలో కథానాయకుడిగా నటించాడు. 2020లో వచ్చిన మిడిల్ క్లాస్ మెలోడీస్ లో అతిథి పాత్ర పోషించాడు. తరుణ్ భాస్కర్ తండ్రి స్వస్థలం వరంగల్. తల్లి స్వస్థలం తిరుపతి. 1988 నవంబరు 5న చెన్నైలో పుట్టాడు. హైదరాబాదులో పెరిగాడు. ఇతని భార్య పేరు లత. ఆమె స్వస్థలం చిత్తూరు. ఆమె కొన్ని యాడ్ ఫిల్మ్స్ చేసింది
డమాస్కస్

అధికారిక పేరుAncient City of DamascusరకంCulturalక్రైటేరియాi, ii, iii, iv, viగుర్తించిన తేదీ1979 (3rd session)రిఫరెన్సు సంఖ్య.20State PartySyriaRegionArab States డమాస్కస్ (అరబ్బీ: دمشق‎ Dimashq [dɪˈmaʃq] సిరియా యొక్క రాజధాని, సిరియాలోని అతి పెద్ద నగరం. దీనిని సాధారణంగా యాష్-షాం అని సిరియాలో అంటారు (అరబ్బీ: الشام‎ ash-Shām), ఈ నగరమునకు జాస్మిన్ నగరం అనే మారుపేరు కలదు (అరబ్బీ: مدينة الياسمين‎ Madīnat al-Yāsmīn). ప్రపంచంలోని పురాతన నిరంతరం నివసించే నగరాలలో ఒకటి కావడంతో పాటు డమాస్కస్ లెవంత్లోని ఒక ప్రధాన సాంస్కృతిక, మత కేంద్రం. డమాస్కస్ నగరంలో 2009 నాటికి 1,711,000 జనాభా ఉన్నారు.నైరుతి సిరియాలో ఉన్న డమాస్కస్, 2.6 మిలియన్ ప్రజలతో (2004)  ఒక పెద్ద మహానగర ప్రాంతంగా ఉంది. భౌగోళికంగా యాంటీ-లెబనాన్ పర్వత శ్రేణులు యొక్క తూర్పు పర్వతం మీద పొందుపరచబడి 80 కిలోమీటర్లు (50 మైళ్ళు) . Barada నది డమాస్కస్ ద్వారా ప్రవహిస్తుంది.మొదట, రెండవ సహస్రాబ్ది BC లో స్థిరపడి, ఇది 661 నుండి 750 వరకు ఉమయ్యాడ్ కాలిఫేట్ రాజధానిగా ఎంపిక చేయబడింది.అబ్బాసిద్ రాజవంశ విజయం తర్వాత, ఇస్లామిక్ శక్తి యొక్క స్థానం బాగ్దాద్కు తరలించబడింది.
ఉత్తర ఉన్నికృష్ణన్

ఉత్తర ఉన్నికృష్ణన్ (జననం 2004 జూన్ 11) భారతీయ నేపథ్య గాయని. 2015లో ఆమె జాతీయ ఉత్తమ నేపథ్య గాయని పురస్కారం అందుకొంది. 2014లో విడుదలైన తమిళ సినిమా శైవంలో ఆమె పాడిన అళగు పాటకు ఈ పురస్కారం లభించింది. 62వ జాతీయ సినీ పురస్కారాల్లో ఆమె పురస్కారాన్ని అందుకొంది. ఆమె 7వ ఏటే ఉత్తర పాడిన పాట రికార్డు ఆయింది. ఆమె తన 10వ ఏటే జాతీయ ఉత్తమ నేపథ్య గాయని పురస్కారం అందుకొంది. ప్రముఖ కర్ణాటక సంగీత విద్వాంసుడు, గాయకుడు ఉన్ని కృష్ణన్, భరతనాట్య కళాకారిణి ప్రియా ఉన్నికృష్ణన్ ల కుమార్తె. ఆమె తండ్రి ఉన్ని కృష్ణన్ ఎన్నో జాతీయ ఉత్తమ నేపథ్య గాయకుడు పురస్కారాలు అందుకొన్నాడు. అతను 1995లో మొట్టమొదటి జాతీయ అవార్డు అందుకొన్నాడు. ఆమె గురువు సుధా రాజా వద్ద తన ఆరవ ఏట నుండే కర్ణాటక సంగీతంలో శిక్షణ ప్రారంభించింది. చెట్ పేట్ లోని లేడీ ఆండాల్ స్కూల్ లో చదువుకుంటోంది ఉత్తర. ఆమెకు కర్ణాటక, పాశ్చాత్య సంగీతాలు రెండూ బాగా ఇష్టం
పోపూరి

పోపూరి తెలుగువారిలో కొందరి ఇంటిపేరు.
కులకర్ణి

కులకర్ణి (ఆంగ్లం: Kulkarni) భారతీయులలో ఒకానొక ఇంటిపేరు.
జాజుల గౌరి

జాజుల గౌరి పేరుపొందిన దళితవాద రచయిత్రి. ఈమె అసలు పేరు మునింగం సుశీల. ఈమె హైదరాబాదు లోతుకుంటలో 1969 మార్చి 2న మల్లయ్య, లక్ష్మి దంపతులకు జన్మించింది. ఈమె 8వ తరగతి చదివే సమయంలో మునింగం నాగరాజుతో వివాహం జరగడంతో చదువు ఆగిపోయింది. తరువాత ఈమె డా.బి.ఆర్.అంబేద్కర్ సార్వత్రిక విశ్వవిద్యాలయం నుండి బి.ఎ. డిగ్రీ సంపాదించింది. పొట్టి శ్రీరాములు తెలుగు విశ్వవిద్యాలయంలో జర్నలిజం చదివింది. ఈమె బాల్యం నుండే పాటలు వినడంలోను కవిత్వం వ్రాయడంలోను ఆసక్తి చూపింది
నెల్లీ సేన్‌గుప్తా

నెల్లీ సేన్‌గుప్తా (1886-1973) భారత స్వాతంత్ర్యోద్యమంలో పాల్గొన్న బ్రిటీష్ మహిళ. ఈమె కలకత్తాలో 1933లో జరిగిన 47వ భారత జాతీయ కాంగ్రెస్ వార్షిక సదస్సుకు అధ్యక్షురాలిగా ఎంపికయ్యింది. ఈమె అసలు పేరు ఎడిత్ ఎల్లెన్ గ్రే. ఈమె 1886, జనవరి 12న ఇంగ్లాండులోని కేంబ్రిడ్జిలో ఫ్రెడరిక్ గ్రే, ఎడిత్ హెన్రిట్టా గ్రే దంపతులకు జన్మించింది. ఈమె తండ్రి ఒక క్లబ్బులో పనిచేసేవాడు. ఈమె చిన్నతనంలోనే జతీంద్రమోహన్ సేన్‌గుప్తాతో ప్రేమలో పడిపోయింది. జతీంద్ర లా చదువు కోవడం కోసం కేంబ్రిడ్జికి వచ్చాడు. తల్లిదండ్రులు వ్యతిరేకించినా ఈమె జతీంద్రమోహన్‌ను 1909, ఆగష్టు 1న పెళ్ళి చేసుకుని కలకత్తాకు తిరిగి వచ్చింది. నెల్లీకి శిశిర్ సేన్‌గుప్తా, అనిల్ సేన్‌గుప్తా అనే ఇద్దరు కుమారులు కలిగారు. భారత దేశానికి తిరిగి వచ్చిన తరువాత ఈమె భర్త జతీంద్రమోహన్ కలకత్తాలో న్యాయవాదిగా తన వృత్తిని ప్రారంభించి మంచి పేరు సంపాదించుకున్నాడు. ఇతడు 1910లో తన భార్య నెల్లీతో కలిసి జాతీయ కాంగ్రెస్‌లో చేరాడు. ఇతడు బెంగాల్‌లో మహాత్మా గాంధీకి కుడి భుజంగా మెసలి స్వాతంత్ర్యోద్యమంలో చురుకుగా పాల్గొన్నాడు
అరుషి నిషాంక్

అరుషి నిషాంక్ (జననం 1986 సెప్టెంబరు 17) భారతీయ కథక్ నృత్య కళాకారిణి, కొరియోగ్రాఫర్, పారిశ్రామికవేత్త, కవయిత్రి. ఆమె బిర్జు మహరాజ్, డాక్టర్ పూర్ణిమా పాండేల శిష్యురాలు. ఆమె భారతీయ కౌన్సిల్ లో సాంస్కృతిక సంబంధాల శాఖలో కథక్ కళాకారిణి. ఆమె ప్రసార భారతిలో భాగమైన దూరదర్శన్‌ లో కూడా నాట్య ప్రదర్శనలు ఇస్తుంది. ఉత్తరాఖండ్లోని కొట్ద్వార్ లో జన్మించింది అరుషి. రాజస్థాన్లోని బనస్థలి విద్యాపీఠ్ లో రాజకీయ శాస్త్రం, తత్త్వ శాస్త్రాల్లో డిగ్రీ పూర్తి చేసింది. గంగా దేవత భూమికి వస్తున్న కథ "గంగా అవతారణ్", సుఫియానా క్లాసికల్ కథక్ డాన్స్ "సజ్దా" వంటి కంపోజిషన్లను ఆమె స్వరపరిచింది. ఆమె 2017 లో ప్రైడ్ ఆఫ్ ఉత్తరాఖండ్ పురస్కారాన్ని, 2018 లో ఉత్తరాఖండ్ గౌరవ్ సమ్మన్ పురస్కారాన్ని అందుకుంది. ఆమె తన తండ్రి రమేష్ పోఖ్రియాల్ రాసిన నవల ఆధారంగా "మేజర్ నిరాలా" అనే ప్రాంతీయ చిత్రాన్ని నిర్మించింది. ఆమెకు పర్యావరణ, సామాజిక సమస్యలపై ఆసక్తి ఉంది. ఆమె 2019 లో భారత కేబినెట్ కేంద్ర మానవ వనరుల అభివృద్ధి మంత్రిగా నియమితులైన రమేష్ పోఖ్రియాల్, కుసుం కాంతా పోఖ్రియాల్ దంపతుల పెద్ద కుమార్తె. ఆమె తండ్రి గతంలో ఉత్తరాఖండ్ ముఖ్యమంత్రిగా పనిచేశాడు
పోతుకుంట

పోతుకుంట, అనంతపురం జిల్లా, ధర్మవరం మండలానికి చెందిన రెవెన్యూయేతర గ్రామం. పోతుకుంట మెుత్తం ఓటర్లు: 2228., స్త్రీల ఓటర్లు: 1132 మంది పురుషుల ఓటర్లు: 1096 మంది పోతుకుంట గ్రామపంచాయితి 3 భాగాలు గా ఉంటుంది.